burgasdotpro/wikipedia huggingface dataset:
Deep Forest

Deep Forest je hudobná skupina, ktorú tvoria dvaja francúzski hudobníci, Eric Mouquet a Michel Sanchez. Deep Forest produkujú hudbu s prvkami etnickej, elektronickej a programovanej hudby. V roku 1993 bola skupina nominovaná na Cenu Grammy za najlepší world music album. V roku 1996 získali ocenenie za album "Boheme". Predali viac ako 10 miliónov kópií svojich albumov.
Mediterán

Mediterán je:
Providence (rozlišovacia stránka)

Providence môže byť:
Schengenský informačný systém

Schengenský informačný systém je informačný systém využívaný štátmi Schengenu, Nórskom a Islandom.
Schengenský systém sa z pôvodného počtu piatich krajín rozrástol o Taliansko (1990), Španielsko a Portugalsko (1991), Grécko (1992), Rakúsko (1995), Dánsko, Švédsko a Fínsko (1996). Spojené kráľovstvo a Írsko sa pripojili v roku 20052006). SIS pozostáva z dvoch častí: 1. centrálny informačný systém (C. SIS) so sídlom v Štrasburgu slúži na preberanie a šírenie informácií pre všetkých partnerov v rámci Schengenskej zmluvy, zohráva úlohu notára a garanta kompletnosti údajov v SIS. Za jeho správu je zodpovedné Francúzsko. 2. národný informačný systém (N. SIS), ktorý zriadila a na svoje náklady prevádzkuje každá zo zmluvných strán. SIS obsahuje informácie o hľadaných, nezvestných osobách, odcudzených veciach (vozidlá, bankovky, doklady, strelné zbrane). Súbor údajov každého národného SIS slúži k automatizovanému vyhľadávaniu na území vlastného štátu, pričom priame vyhľadávanie dát v identickom súbore národného SIS iného štátu nie je možné. Od roku 2007 má byť spustená nová verzia tzv. SIS II, ktorá zahŕňa ďalších 10 nových členských štátov Európskej únie a Švajčiarsko a obsahuje nové kategórie záznamov (lode, lodné motory, lietadlá, kontajnery, umelecké diela, zvieratá, luxusné predmety a iné zistiteľné veci, a tiež biometrické dáta, napr. fotografie, odtlačky prstov ap.). Prístup k údajom zhromaždeným v SIS majú výhradne orgány vykonávajúce kontroly na hraniciach, orgány kompetentné na vykonávanie ďalších policajných a colných kontrol vo vnútrozemí a orgány vydávajúce víza a povolenia na pobyt. SIS pomáha udržať bezpečnosť a verejný poriadok v schengenskom priestore a prispieva k plynulej práci v oblasti udeľovania víz, povolení k pobytu a policajnej spolupráce. Jeho zavedenie je jednou z podmienok pre zrušenie kontrol na vnútorných hraniciach schengenského priestoru.
Slovo (týždenník)

Slovo je slovenský ľavicovo orientovaný politicko-spoločenský týždenník. Je ideovým nástupcom Nového Slova, ktorý vznikol v čase SNP. Týždenník Slovo začal vychádzať 24. februára 1999, a to v novej grafickej podobe v časopisovom formáte. Posledné číslo v printovej verzii vyšlo v júli 2010. V súčasnosti Slovo vychádza ako internetový magazín. Šéfredaktormi Slova boli: Eduard Chmelár, Martin Krno, Michal Polák, Martin Muránsky, Ivan Štefunko, Peter Nedoroščík, Gabriela Rothmayerová a Emil Polák.
Bojové vozidlo pechoty

Bojové vozidlo pechoty (skratka: BVP) môže byť:
Pešiak

Pešiak môže byť:
Boban i Marko Marković orkestar

Boban i Marko Marković orkestar je balkánsky dychový orchester, ktorý vo svojich prvkoch zahŕňa balkánsku a cigánsku hudbu. Preslávil sa skladbou Disco Džumbus, na ktorej hosťoval aj DJ Shantel.
Entrepôt

Entrepôt [fr. výslovnosť a(n)trpo, angl. výslovnosť ontrpou] je slovo, ktoré vo francúzštine znamená:
Slovo vzniklo vo francúzštine v 17. storočí (etymológia: zo slovesa entreposer = (vo vtedajšej francúzštine:) "vsunúť časový interval", pričom zakončenie slova bolo neskôr prispôsobené staršiemu slovu depôt = depozit, sklad). Slovo prešlo v 18. storočí aj do angličtiny (v 19. storočí sa v podobnom význame používalo bežne aj v nemčine, češtine a pod.), kde znamená to isté ako je uvedené vyššie pre francúzštinu, ale predovšetkým znamená významy 2. a 4., a okrem toho môže dnes znamenať aj všeobecne obchodné centrum. 
Entrepôt ako dočasný sklad oslobodený od cla (významy 2 a 4b).
Entrepôty boli podstatné v stredoveku a na začiatku novoveku, keď kvitla kolonizácia. Ameriky, Ázie Európou. Najrozšírenejšie boli v 19. storočí. Výhoda takýchto miest/skladov bola skutočnosť, že nebolo treba prepravovať tovar naraz celou (dlhou a riskantnou) trasou od výrobcu až do cieľa, ale (vzhľadom na to, že v entrepôtoch odpadlo clo) bolo možné trasu rozdeliť na menšie úseky, pričom každý (okrem posledného) končil v niektorom entrepôte na trase. V entrepôte tovar prevzal s cenovou prirážkov ďalší obchodník-prepravca a dopravil ho do ďalšieho entrepôtu atď. Cenové prirážky vytvárali zisk pre entrepôty a prepravcov-obchodníkov.
Parkano

Parkano je mesto vo Fínsku, severne od Tampere.
Sokotra

Sokotra ( - "Sukutrá") je súostrovie štyroch väčších ostrovov a niekoľkých skalnatých ostrovčekov v Indickom oceáne. Sú súčasťou guvernorátu Adan v Jemene. Okrem hlavného ostrova Sukutrá sem patria aj menšie ostrovy Abd al Kúrí, Darsa a Samha, spoločne nazývané "Bratia". Na ostrovoch žije asi 80 000 obyvateľov, z toho 43 000 v najväčšom meste Hádíbú.
Biodiverzita.
Od 8. júla 2008 je súostrovie Sokotra lokalitou svetového prírodného dedičstva UNESCO, ako biotop s jedinečnou živočíšnou aj rastlinnou biodiverzitou. Z 825 rastlinných druhov sa 37 % nevyskytuje nikde inde na svete, podobne 90 % druhov plazov a 95 % druhov suchozemských slimákov. Na ostrovoch žije 192 vtáčích druhov, z toho 44 tam hniezdi. V pobrežných vodách sa vyskytuje 253 druhov útesotvorných koralov, 730 druhov rýb a 300 druhov kôrovcov.
Organizácia pre výživu a poľnohospodárstvo

Organizácia Spojených národov pre výživu a poľnohospodárstvo ( "of the United Nations", skratka FAO) je špecializovaná agentúra OSN so sídlom v Ríme. Založená bola v roku 1945.
Z odborného hľadiska je FAO najväčším zdrojom poznatkov v oblastiach poľnohospodárstva, výživy, rybárstva a akvakultúry, lesníctva a prírodné zdroje. Aktívnu úlohu FAO zohráva aj v oblasti biologickej diverzity, zmeny klímy, genetických zdrojov pre výživu a poľnohospodárstvo, vydávania komoditných potravinárskych noriem, noriem bezpečnosti potravín (program Codex Alimentarius) a vo fytosanitárnej oblasti.
FAO funguje ako vedomostná základňa pre šírenie informácií a poznatkov. Podporuje krajiny pri rozvoji a implementácii normatívnych opatrení, budovaní kapacít, zhromažďuje, analyzuje a monitoruje vstupné dáta, uľahčuje politický dialóg, podporuje zdieľanie výsledkov expertíz a skúseností a poskytuje zázemie pre rokovanie národov sveta a prenos poznatkov do praxe.
V súčasnosti má 194 členských štátov, jednu členskú organizáciu – Európsku úniu (EÚ), a dvoch pridružených členov (Faerské ostrovy, Tokelau).
Konferencia FAO je najvyšším orgánom FAO a zasadá každé dva roky za účasti delegácií na vysokej úrovni z členských krajín, aby preskúmala prácu vykonanú organizáciou a schválila strategické dokumenty. 
Publikácie.
FAO každý rok publikuje správy, ktoré poskytujú prehľad o problémoch v oblasti výživy, poľnohospodárstva, lesníctva, rybárstva, komoditných trhov a prírodných zdrojov. Správy sú založené na vedeckých podkladoch.
Železničná polícia

Železničná polícia je jedna zo zložiek polície.
Železničná polícia na Slovensku.
Železničná polícia je ozbrojený bezpečnostný zbor Slovenskej republiky, ktorý v rozsahu ustanovenom zákonom zabezpečuje ochranu železničnej dopravy, verejný poriadok, bezpečnosť osôb a majetku v obvode železničných dráh na celom území Slovenska. Činnosť Železničnej polície upravuje Zákon Národnej rady Slovenskej republiky č. 57/1998 Z.z. o Železničnej polícii v znení neskorších predpisov. 
Železničná polícia je organizačnou zložkou Ministerstva vnútra Slovenskej republiky. 
Úlohy Železničnej polície.
Železničná polícia pri zabezpečovaní ochrany železničnej dopravy, verejného poriadku, bezpečnosti osôb a majetku spolupôsobí v obvode železničných dráh pri ochrane života, zdravia a bezpečnosti osôb a majetku, odhaľuje trestné činy spáchané v obvode železničných dráh a trestné činy príslušníkov Železničnej polície, zisťuje ich páchateľov a v konaní o týchto trestných činoch má postavenie policajného orgánu, chráni bezpečnosť a plynulosť železničnej dopravy, objekty a zariadenia v obvode železničných dráh, podieľa sa na zisťovaní a objasňovaní príčin ohrozovania bezpečnosti a plynulosti železničnej dopravy a spolupôsobí pri výkone štátneho dozoru na železničných dráhach, zabezpečuje v obvode železničných dráh verejný poriadok, a ak bol porušený, robí opatrenia na jeho obnovenie, dohliada v obvode železničných dráh na bezpečnosť cestnej premávky, odhaľuje priestupky spáchané v obvode železničných dráh, zisťuje ich páchateľov, a ak tak ustanovuje osobitný zákon, priestupky objasňuje a prejednáva, pátra po hľadaných osobách a po veciach, najmä po stratených a odcudzených zásielkach prepravovaných po železnici, po zbraniach, strelive, výbušninách a drogách. Železničná polícia plní úlohy na úseku prevencie v rozsahu uvedenej pôsobnosti.
Externé odkazy.
História a pôsobnosť Železničnej polície
Obecná polícia

Obecná polícia je poriadkovým útvarom obce alebo mesta.
Obecná a mestská polícia na Slovensku.
Obecná polícia je poriadkový útvar pôsobiaci pri zabezpečovaní obecných vecí verejného poriadku, ochrany životného prostredia v obci a plnení úloh vyplývajúcich zo všeobecne záväzných nariadení obce, z uznesení obecného zastupiteľstva a z rozhodnutí starostu obce. Obecnú políciu zriaďuje a zrušuje obec všeobecne záväzným nariadením. Náčelníka (veliteľa) obecnej polície na návrh starostu vymenúva a odvoláva obecné zastupiteľstvo.
Úlohy obecnej polície plní v obciach, ktoré sú mestami mestská polícia. Činnosť obecnej polície upravuje Zákon Slovenskej národnej rady č. 564/1991 Zb. v znení neskorších predpisov. 
Úlohy.
Medzi hlavné úlohy obecnej polície patrí:
Výzbroj.
Podľa Zákona Slovenskej národnej rady č. 564/1991 Zb. môžu tvoriť výzbroj obecnej polície len pištole a revolvery. Ako služobné pištole sa používa najmä zbrane Glock 17 a Grandpower K100, ktoré postupne nahrádzajú staršie pištole Čz 75. 
Hodnosti.
Hodnosti a hodnostné označenie obecných a mestských polícií sa líši. Prevládajú najmä tieto hodnosti:
Triedenie priamym vkladaním

Triedenie priamym vkladaním (anglicky: Insert Sort) je jednoduchý triediaci algoritmus usporadúvajúci prvky poľa zloženého z celých, reálnych čísel a reťazcov. Patrí medzi porovnávacie (komparačné) a asociatívne algoritmy.
Vlastnosti.
Insert Sort nepatrí medzi výhodné algoritmy triedenia, nakoľko pracuje s operačnou zložitosťou O(n²). Oproti vylepšeným triediacim algoritmom ako napr. Quicksort, triedenie haldou alebo Dobosiewiczovo triedenie je málo efektívny. Ale výsledkom jeho triedenia je stabilné pole (čiže zachová relatívne usporiadanie duplicitných kľúčov triedených prvkov). Insert Sort sa vyznačuje taktiež jednoduchou realizáciou a vhodný je hlavne na takmer usporiadané pole s malým počtom prvkov(pod 2 000). Pri usporadúvaní už usporiadaného poľa je Insert Sort dokonca rýchlejší ako Quicksort, pretože každý nový prvok porovnáva len s posledným v danom poli.
Algoritmus triedenia.
Algoritmus Insert Sortu vyberá postupne po jednom prvku z poľa a porovnáva ho s ostatnými prvkami, pričom sa tento krok opakuje "počet prvkov - 1" krát. Keď narazí na menšiu hodnotu, nájdený prvok sa presunie za vybraný prvok. Týmto sa pole rozdelí na usporiadanú (ľavá) a neusporiadanú (pravá) časť. Vždy sa vkladajú prvky len jednosmerne a to z neusporiadanej časti do usporiadanej. Takto sa vzostupne usporiada celé pole prvkov. Vhodnou modifikáciou podmienok algoritmu možno dosiahnuť i zostupné usporiadanie.
Hodnoty.
Pri vhodnom vstupnom poli je minimálny počet porovnaní n-1 a presunov 2(n - 1). Najhorší prípad nastane pri totálne neusporiadanom poli s veľkým množstvom prvkov, kedy počet porovnaní narastie až na (n² + n - 2)/2 a počet presunov na (n² + 3n - 4)/2. Priamo úmerne narastá tiež náročnosť na veľkosť operačnej pamäte počítača.
Vojenská polícia

Vojenská polícia je policajnou službou Ministerstva obrany Slovenskej republiky. Vojenská polícia bola zriadená 21. januára 1991. Vo svojej činnosti sa spočiatku riadila internými normatívnymi aktami. Od marca 1992 upravuje jej činnosť Zákon č.124/1992 Zb. o Vojenskej polícii v znení neskorších predpisov. Činnosť Vojenskej polície sa ďalej riadi platnými predpismi branného zákonodarstva, Trestným zákonom, Trestným poriadkom, Zákonom o priestupkoch atď. Vybrané ustanovenia týchto predpisov sú konkretizované internými normatívnymi aktami Ministerstva obrany. 
Vojenská polícia je plno profesionálna zložka Ministerstva obrany Slovenskej republiky. Na čele Vojenskej polície stojí riaditeľ Vojenskej polície. Je priamo podriadený ministrovi obrany Slovenskej republiky.
Vojenská polícia sa zameriava najmä na predchádzanie závažnému protiprávnemu konaniu, javom a udalostiam. Zvýšenú pozornosť venuje problematike drog, ochrane zbraní, munície a výbušnín. Popri prevencii, ktorá je chápaná ako jedna z rozhodujúcich aktivít k znižovaniu trestnej činnosti v Ozbrojených silách Slovenskej republiky, je jej poslaním tiež trestná represia.
Vojenská polícia na Slovensku.
Vojenská polícia v rozsahu vymedzenom zákonom plní úlohy policajnej ochrany Ministerstva obrany Slovenskej republiky, ozbrojených síl Slovenskej republiky, zložiek podieľajúcich sa na plnení úloh ozbrojených síl Slovenskej republiky, vojenských objektov a priestorov potrebných na plnenie úloh ministerstva alebo ozbrojených síl vysielajúceho štátu plniacich úlohy na území Slovenskej republiky v rámci Organizácie Severoatlantickej zmluvy, vojenských obvodov, vojenského materiálu, ako aj majetku štátu v správe alebo v užívaní rozpočtovej organizácie, príspevkovej organizácie alebo štátneho podniku, ktorých zriaďovateľom alebo zakladateľom je ministerstvo, v priestoroch a na miestach, kde prebiehajú vojenské operácie alebo vojenské akcie. Vojenským policajtom môže byť iba profesionálny vojak. Činnosť Vojenskej polície upravuje zákon č. 124/1992 Zb. o Vojenskej polícii v znení neskorších predpisov.
Pôsobnosť Vojenskej polície.
Pôsobnosť vojenskej polície sa vzťahuje na vojakov, osoby, ktoré sa nachádzajú v priestoroch ministerstva, v priestoroch rozpočtovej organizácie, príspevkovej organizácie alebo štátneho podniku, ktorých zriaďovateľom alebo zakladateľom je ministerstvo, vo vojenských objektoch, priestoroch a na miestach, kde prebiehajú vojenské operácie alebo vojenské akcie, osoby, ktoré páchajú trestné činy alebo priestupky spolu s vojakmi alebo proti majetku štátu v správe alebo v užívaní ministerstva, proti majetku štátu v správe alebo užívaní rozpočtovej organizácie, príspevkovej organizácie alebo štátneho podniku, ktorých zriaďovateľom alebo zakladateľom je ministerstvo, vo vojenských objektoch, priestoroch a na miestach, kde prebiehajú vojenské operácie alebo vojenské akcie, osoby, ktoré páchajú priestupky podľa zákona č. 124/1992 Zb. o Vojenskej polícii v znení neskorších predpisov a podľa osobitného predpisu.
Úlohy Vojenskej polície.
Dohliada na bezpečnosť:
Podľa § 4 ods. 4 zákona č. 321/2002 Z. z. o ozbrojených silách Slovenskej republiky:
Dublinská dohoda

Dublinská dohoda je dohoda určujúca štát zodpovedný za preskúmanie žiadostí o azyl podaných v jednom z členských štátov Európskych spoločenstiev.
Dohoda stanovuje kritériá, na základe ktorých sa určí krajina zodpovedná za preskúmanie žiadosti o azyl a zabráni tak podávaniu viacnásobných účelových žiadostí o udelenie azylu vo viacerých členských štátoch Európskej únie. Dohoda podpísaná v Dubline 15. júna 1990 je označovaná ako Dublin I a členské štáty Európskej únie ju aplikujú od roku 1997. V marci 2003 nadobudlo platnosť Nariadenie Rady č. 343/2003 tzv. Dublin II, ktoré nahrádza Dublinskú dohodu. Nariadenie stanovuje kritériá a mechanizmy pre určenie štátu príslušného na posudzovanie žiadosti o azyl podanej v niektorom z členských štátov Európskej únie štátnym občanom tretích krajín. Meritórne sa Nariadenie od pôvodnej Dublinskej dohody zásadne nemení. Nový je ale právny charakter a dosah Nariadenia – na rozdiel od Dublinského dohovoru, ktorý je medzinárodnou dohodou, je Nariadenie komunitárnym predpisom. Kritériá vychádzajú z primárnej úvahy, že zodpovedná za preskúmanie žiadosti o azyl je krajina, ktorá zohrala najdôležitejšiu úlohu pri umožnení vstupu žiadateľa na územie štátov Európskej únie, napr. tým, že žiadateľovi udelila vízum, umožnila mu nelegálne prekročiť vonkajšie hranice Európskej únie, či tolerovala jeho nelegálny pobyt na svojom území. Kritériá odvodené od tejto logiky sú navyše doplnené humanitárnymi ohľadmi, predovšetkým rešpektovaním jednoty rodiny. Dublin I a Dublin II sú ako celok nazývané „dublinský systém“.
Azyl

Azyl je ochrana cudzinca, ktorý v štáte (ktorého je štátnym občanom alebo v ktorom býva, ak ide o osobu bez štátneho občianstva) má opodstatnené obavy z prenasledovania rasových, náboženských alebo národnostných dôvodov, z dôvodov zastávania určitých politických názorov alebo príslušnosti k určitej sociálnej skupine, a vzhľadom na tieto obavy sa nechce alebo nemôže vrátiť do tohto štátu. Azyl môže byť udelený aj z humanitných dôvodov, ako aj za účelom zlúčenia rodiny.
Členské štáty (EÚ) musia zabrániť situácii, aby žiadosti o azyl boli podané v niekoľkých štátoch súčasne, pričom musia spolupracovať v rámci vypracovania minimálnych záruk, ktoré majú byť poskytované žiadateľom o azyl v prípade vyhostenia a počas preskúmania žiadosti o azyl alebo odvolania proti rozhodnutiu. Azylová politika Európskej únie je špecifická úprava podmienok dostania azylu v Európskej únii.
Agentúra Spojených národov na pomoc a podporu

Agentúra Spojených národov na pomoc a podporu bola medzinárodná agentúra, ktorá v rokoch 1943-1946 poskytovala pomoc krajinám oslobodeným od okupácie Štátmi Osi.
Program pomoci zahrňoval dodávky výrobkov dennej potreby, surovín a základného zariadenia na obnovu priemyselnej a poľnohospodárskej výroby a taktiež služby expertov. Jednou z aktivít agentúry bola aj súčinnosť zapojených štátov pri repatriácii občanov, ktorí boli v dôsledku vojnových udalostí rozptýlení po svete. Absencia vymedzenia jednotlivcov, ktorým agentúra poskytovala pomoc, sa čiastočne vyriešila rezolúciou 71, schválenou v auguste 1945. Vzťahovala sa na osoby, ktoré museli opustiť svoju krajinu alebo miesto pôvodu či bydlisko. Nepresný a nejasný koncept pojmu osoby vyvolal nebezpečenstvo nejednoznačnej aplikácie, ktoré osoby začleniť do rozsahu znenia rezolúcie. Washingtonská úradovňa agentúry začala aplikovať smernicu v prospech povojnových utečencov, ktorí boli politickými disidentmi. Do poňatia utečenca sa vniesol ideologický pohľad.
Šuriken

Šuriken () je tradičná japonská zbraň, ktorá slúži na vrhanie a niekedy na bodanie. Sú to malé ostré čepele vyrobené s najrôznejších každodenných materiálov, ako sú ihly, klince, nože, kovové podložky, mince alebo iné ploché kúsky kovu. Slúžili predovšetkým ako doplnková zbraň ku bežne používaným katanám (meč) alebo jari (kopija), hoci v bitke často hrali kľúčovú taktickú úlohu. Umenie hádzať šurikeny sa nazýva šuriken-džucu a vyučované bolo predovšetkým ako menej významná alebo lepšie povedané utajovanejšia časť osnov výuky bojových umení na slávnych školách ako Jagjú Rjú, Katori Šintó Rjú, Itto Rjú, Kukišin Rjú a Togakure Rjú.
Najznámejšie druhy šurikenov sú bó šuriken (棒手裏剣), hira šuriken (平手裏剣) a šaken (車剣).
Centrála pre kométy a planétky

Centrála pre kométy a planétky je stredisko pri AUI registrujúce telegramy o objave kométy alebo planétky a informujúce o nich.
Rak (Revue aktuálnej kultúry)

Rak (Revue aktuálnej kultúry) bol slovenský kultúrno-literárny časopis, ktorý vychádzal od roku 1996, najprv ako dvojmesačník, od roku 2002 ako mesačník. Šéfredaktorom časopisu bol od roku 2001 Braňo Hochel.
Gajta

Gajta alebo tiež rajta () je dvojitý jazýčkový nástroj pochádzajúci zo severnej Afriky. Tvarom a skladbou sa podobá na arabský mizmár alebo tureckú zurnu.
Používa sa tradične v marockej ľudovej hudbe ale aj v modernej svetovej hudbe. Gajtu počuť napríklad v hudbe z filmu "Pán prsteňov" v téme "Mordor".
Alexander Tollmann

Dr. Alexander Tollmann (* 27. jún 1928, Viedeň, Rakúsko† 8. august 2007, Viedeň) bol rakúsky geológ, vysokoškolský pedagóg a politik.
Život.
Zmaturoval v roku 1946 a pokračoval v štúdiu prírodných vied. V roku 1951 dokončil štúdium geológie a paleontológie. Od roku 1969 pôsobil ako profesor geológie na Geologickom ústave Viedenskej univerzity. V rokoch 1972 až 1984 viedol geologický ústav. Zaoberal sa predovšetkým regionálnou geológiou Východných Álp, bol autorom viaczväzkového diela o geológií Rakúska, ktoré vyšlo medzi rokmi 19771986. Ako ochranca prírody a politický aktivista bol odporcom jadrovej energetiky. Bol jedným zo zakladateľov rakúskej strany zelených ("Vereinten Grünen Österreichs" tiež VGÖ).
V roku 1993, spolu so svojou manželkou Edith, publikoval monografiu o potope sveta, ktorú na základe predložených dôkazov považoval za dôsledok dopadu bolidu pred asi 9500 rokmi. Svoje argumenty podporil geologickými dôkazmi impaktného krátera, impaktnými štruktúrami, stopami irídia, šokovou metamorfózou minerálov, rádiouhlíkovým datovaním, dendrochronologickými dôkazmi ale aj viacerými povesťami a ľudovými tradíciami (tzv. Tollmannov hypotetický bolid).
Zomrel vo Viedni 8. augusta 2007. Je pochovaný na Gersthoferskom cintoríne.
Dielo.
Tollmann bol autorom viacerých významných prác. Medzi najvýznamnejšie patria monografie:
Agent provokatér

Agent provokatér je človek infiltrovaný do organizácie skupiny ľudí, ktorého úlohou je prinútiť člena alebo celú skupinu k nebezpečným či nelegálnym akciám.
Deklarácia o polícii

Deklarácia o polícii je kódex policajnej etiky určený príslušníkom polície a verejnosti všetkých členských štátov Rady Európy.
Obsahuje pravidlá o etických povinnostiach policajtov v činnej službe. Je aplikáciou princípu humanizmu v rezolúcii Rady Európy č. 690/1977 a súčasne jednotným východiskom a zdrojom právnej úpravy postavenia príslušníkov polície štátov Rady Európy, rešpektujúci a garantujúci v plnom rozsahu základné ľudské a občianske práva.
Milícia (1944 – 1945)

Milícia bol druh ozbrojených bezpečnostných orgánov revolučných národných výborov (RNV), ktoré vznikali na povstaleckom území počas Slovenského národného povstania (SNP) a neskôr na oslobodzovanom území Slovenska (i na zvyšku územia ČSR), ktoré sa dostávalo pod kontrolu RNV. Pôsobili pod rôznymi názvami (Ľudová milícia, Národná milícia, Národná stráž, Občianska milícia, v Česku revolučná garda).
Milície boli zakladané na dobrovoľníckej báze po dohode s miestnymi veliteľmi Červenej armády a na základe smerníc Slovenskej národnej rady (SNR). Na mnohých miestach išlo o jediné bezpečnostné zložky, ktoré mali RNV k dispozícii. Príslušníci milícií vykonávali strážnu službu, obsadzovali dôležité objekty, kontrolovali osoby, vykonávali bezpečnostné opatrenia, vyvíjali polopartizánsku a polovojenskú činnosť, no dochádzalo aj k stretom medzi milíciami a partizánmi (viď udalosti v Divine v máji 1945). Neboli uniformovaní, službu vykonávali v civilnom odeve, označení červenou páskou alebo trikolórou. Povereníctvo SNR pre veci vnútorné na bezpečnostnú službu zároveň útvary a príslušníkov Veliteľstva československého četníctva na Slovensku), ktoré obdobne ako milície plnili nielen bezpečnostné, ale aj bojové úlohy.
Po skončení druhej svetovej vojny, keď sa situácia normalizovala, boli postupne rozpustené a nahradené Národnou bezpečnosťou (pozri Zbor národnej bezpečnosti), ktorá vznikla 23. februára 1945 na základe nariadenia Predsedníctva SNR. Obežník Povereníctva vnútra SNR zo 6. augusta 1945 prikázal rozpustiť milície všade tam, kde ešte zostali v činnosti. Proces ich rozpúšťania trval až do konca roka 1945.
Darbuka

Darbuka (po angl. "goblet drum", po arab. طبلة, "tabla") patrí medzi perkusné hudobné nástroje.Je to bubon pohárovitého tvaru, horná časť jeho korpusu má miskovitý tvar, spodná časť je kuželovitá alebo valcovitá. Telo bubna sa obvykle vyrába z dreva, keramiky alebo kovu, ako poťah sa väčšinou používa kozia koža. V oblastiach s vysokou vlhkosťou sa používa tiež rybia koža, ktorá je menej náchylná na zmeny vlhkosti. Moderná egyptská darbuka má hliníkový korpus a plastovú blanu, ktorá jej dodáva veľmi jasný a ostrý tón.
Pohárovité bubny sa používajú v mnohých oblastiach sveta. Možno ju nájsť napr. pod názvami darabuka, darebuka, trambuka, derbaki, drbaka, derboka, dombak, dumbek, dombalak, toubeleki, a pod. K bubnom tohto typu patrí taktiež afganský zirbakhali, indické tumbaknari, ghumat a jamuku, japonský shuhai-gata-katamen-daiko alebo thajský thon.
Juliánska perióda

Juliánska perióda alebo Scaligerova perióda je perióda 7 980 rokov; nepretržité číslovanie dní od 1. januára 4713 pred Kr.
Diskografia skupiny Destiny’s Child

Diskografia R&amp;B skupiny Destiny’s Child. Skupina predala na celom svete viac ako 50 miliónov hudobných nosičov.
Juliánska reforma

Juliánska reforma bola reforma lunisolárneho kalendára, ktorú zaviedol Gaius Iulius Caesar na radu alexandrijského astronóma Sosigena v roku 45 pred Kr. 
Základom reformy boli tropický rok, priestupné roky a vypustenie 90 dní, aby sa kalendár zladil s ročnými obdobiami.
Juliánske storočie

Juliánske storočie je časový interval 36 525 dní, zodpovedajúci 100 juliánskym rokom.
Zoltán Gera

Zoltán Gera (; * 22. apríl 1979, Pécs) je maďarský futbalový reprezentant, ktorý v súčasnosti hráva v klube Fulham FC.
V júni 2008 prišiel do Fulhamu ako voľný hráč.
Koruna (Protektorát Čechy a Morava)

Koruna (ľudovo "protektorátna koruna") bola menová jednotka vytvorená po okupácii Čiech a Moravy a vzniku Protektorátu Čechy a Morava. Bankovky Česko-Slovenska však zostali v obehu až do roku 1944. Prvé protektorátne štátovky boli ručne pretlačené česko-slovenské jednokoruny a päťkoruny; mnohé sa však do obehu dostali bez pretlače. V roku 1940 boli zavedené 10-, 20- a 50-halierové mince, 1- , 5-, 10-, 20-, dve 50- a dve 100-korunové štátovky. Postupne bola mena doplnená o jednokorunovú mincu, 500-, 1000- a 5000-korunové bankovky. Protektorátne mince boli razené v továrni na nábytok v Lysej nad Labem z technického zinku. 
Kurz protektorátnej koruny bol umelo stanovený v pomere k ríšskej marke, a to 1 RM = 10K. Táto skutočnosť viedla k drancovaniu českých a moravských obchodov, keď nemeckí okupanti a ríšski Nemci v kurze, ktorý nezodpovedal reálnej hodnote, vykupovali potraviny a alkohol. Bankovky protektorátnej meny boli dvojjazyčné, česko-nemecké. So začiatkom druhej svetovej vojny bol potom na území Protektorátu Čechy a Morava zavedený prídelový systém.
Gregoriánska reforma

Gregoriánska reforma bola reforma juliánskeho kalendára nariadená bulou pápeža Gregora XIII. 24. februára 1582.
Jej cieľom bolo zladenie juliánskeho kalendára so slnečným rokom.
Udu

Udu je tradičný nigérijský bicí nástroj, používaný kmeňmi Igbo a Hausa. Má tvar vázy s bočným otvorom, na ktorý hráč udiera a vytvára tak hlboký dunivý zvuk. Na udu hrávajú zvyčajne ženy pri obradoch. Podľa Sachsovo-Hornbostelovej klasifikácie hudobných nástrojov patrí udu medzi idiofóny aj aerofóny.
Slamet

Slamet je aktívny stratovulkán, nachádzajúci sa v centrálnej časti ostrova Jáva. S výškou je to druhý najvyšší vulkán ostrova a taktiež jeden z najaktívnejších (len v 20. storočí bolo zaevidovaných približne 30 erupcií). V stavbe sopky sa dajú rozlíšiť dve etapy: prvá, staršia, prevažne bazaltovo-andezitová fáza je pozorovateľná na západnej stene masívu, mladšia, viac bázická fáza, prekrýva staršiu fázu. Vrchol sopky tvorí séria štyroch sa kráterov zoradených severovýchod-juhozápad. Najmladší a v súčasnosti aktívny kráter sa nachádza na západnom okraji tejto reťaze.
Atletika na Letných olympijských hrách 2008 – Beh na 1 500 m mužov

Beh na 1 500 metrov mužov bola jednou z 24 mužských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang 15., 17. a 21. augusta. Vyhral Bahrajnčan Rašíd Ramzí, no tento výsledok bol zrušený po tom, čo sa v apríli 2009 zistilo, že dopoval. Vyhral nakoniec Asbel Kipruto Kiprop z Kene.
Stanislav Velický

Stanislav Velický (* 16. apríl 1981) je slovenský futbalista, v súčasnosti hráč klubu Odra Wodzisław. Hráva na pozíicí pravého obrancu alebo stredopoliara.
V sezóne 2008-09 bol kmeňovým hráčom Banskej Bystrici, hosťoval v drese Artmedii Petržalka.
Velický je bratrancom slovenskej MISS-ky Magdalény Šebestovej. Dňa 20. januára 2009 podpísal polročnú zmluvu s rakúskym klubom SV Mattersburg. Po pol roku tu aj skončil, neskôr sa spomínal možný prestup do FK Senica, kde nakoniec aj 6. júla 2009 prestúpil.
Dieng

Dieng je aktívny vulkanický komplex, nachádzajúci sa v centrálnej časti indonézskeho ostrova Jáva. Komplex pozostáva z viacerých stratovulkánov, troskových kužeľov, kráterov a termálnych polí pleistocénno-holocénneho veku a rozprestiera sa na ploche 6 ×. Komplex je pomerne aktívny, v 20. storočí bolo zaznamenaných vyše desať, prevažne menších erupcií. Nebezpečným faktorom je uvoľnovanie toxických plynov z viacerých kráterov komplexu, tento proces si vyžiadal niekoľko obetí na životoch. Zvýšený tepelný tok v oblasti komplexu Dieng je poslednej dobe predmetom intenzívneho geotermálneho prieskumu.
Gábor Zavadszky

Gábor Zavadszky (* 10. september 1974, Budapešť, Maďarsko – † 7. január 2006, Limassol, Cyprus) bol maďarský futbalový reprezentant.
Zavadszky zomrel na embóliu.
Úspechy.
 Ferencváros Budapešť
 Dunaferr SE
 MTK Budapešť
Sundoro

Sundoro je v súčasti neaktívny stratovulkán nachádzajúci sa na ostrove Jáva asi 8 km severozápadne od stratovulkánu Sumbing. Masív vulkánu má tvar symetrického kužeľa, typického pre stratovulkanickú stavbu. Sopka bol pomerne aktívna na prelome 19. a 20. storočia, na konci roku 1906 sa odmlčala a svoju aktivitu jednorazovo obnovila na jeseň roku 1971. Väčšina erupcií bola stredne silného charakteru, centrom erupcií bol vrcholový kráter, resp. parazitické krátery nachádzajúce sa na severozápadnom až južnom svahu.
Baldetova metóda odhadu jasnosti kométy

Baldetova metóda odhadu jasnosti kométy je jeden z fotografických odhadov celkovej jasnosti kométy.
Beyerova metóda odhadu jasnosti kométy

Beyerova metóda odhadu jasnosti kométy je určenie celkovej jasnosti kométy vysúvaním okulára, kým nezmizne obraz kométy.
Fabryho metóda odhadu jasnosti kométy

Fabryho metóda odhadu jasnosti kométy je jeden z fotografických odhadov celkovej jasnosti kométy.
Holetschkova metóda odhadu jasnosti

Holetschkova metóda odhadu jasnosti je odhad celkovej jasnosti kométy v ďalekohľade pri minimálnom zväčšení a zornom poli, do ktorého vojde celá hlava kométy.
Morrisova metóda odhadu jasnosti kométy

Morrisova metóda odhadu jasnosti kométy je vizuálna metóda odhadu celkovej jasnosti kométy ďalekohľadom porovnaním rozostrenej kométy s rozostrenou hviezdou.
Sidgwickova metóda odhadu jasnosti kométy

Sidgwickova metóda odhadu jasnosti kométy je vizuálna metóda odhadu celkovej jasnosti kométy ďalekohľadom, keď je kométa príliš slabá na rozostrenie.
Extrafokálna metóda odhadu jasnosti kométy

Extrafokálna metóda odhadu jasnosti kométy je určenie celkovej jasnosti kométy rozostrením obrazu porovnávacej hviezdy do podoby kométy.
Sumbing (Jáva)

Sumbing je v súčasnosti neaktívny stratovulkán, nachádzajúci sa v centrálnej časti ostrova Jáva, asi 8 km juhovýchodne od stratovulkánu Sundoro, s ktorým je spojený 1 400 m vysokým sedlom. Vrchol 3 371 m vysokej sopky je ukončený 800 m širokým kráterom, ktorý je čiastočne zaplnený lávovým dómom. Jediná historicky zaznamenaná erupcia je z roku 1730.
Ungaran

Ungaran je neaktívny stratovulkán nachádzajúci sa v centrálnej časti indonézskeho ostrova Jáva, asi 15 km juhozápadne od mesta Semarang. Svahy vulkánu sú silne erodované, vek poslednej erupcie nie je známy. Jediným prejavom toho, že sopka nie je úplne vyhasnutá sú dve fumarolické polia nachádzajúce sa na svahoch vulkánu.
Telomoyo

Telomoyo je neaktívny stratovulkán nachádzajúci sa v centrálnej časti ostrova Jáva. Vulkán je súčasťou sopečnej reťaze tiahnucej sa v smere severozápad-juhovýchod. Najsevernejší člen tejto reťaze je stratovulkán Ungaran, na opačnom konci je sopka Merapi. Vek poslednej erupcie vulkánu Telomoyo nie je známy.
Medzinárodné letisko Sabihy Gökçenovej

Medzinárodné letisko Sabihy Gökçenovej (; IATA: SAW, ICAO: LTFJ) je jedno z letísk v Istanbule, v Turecku. Nesie názov podľa Sabihy Gökçenovej, prvej svetovej ženskej bojovej pilotky a adoptívnej dcéry prezidenta Atatürka. Nachádza sa na ázijskej strane dvojkontinentálneho mesta, Istanbulu. Bolo postavené, pretože Atatürkovo medzinárodné letisko nie je dosť veľké na nápor cestujúcich (domácich aj zahraničných). Kapacita medzinárodného terminálu je 3 milióny pasažierov ročne, kapacita domáceho je 0,5 milióna pasažierov ročne. V júni 2007 dostala indická spoločnosť "GMR Group" kontrakt na zlepšovanie a udržovanie letiska. V lete 2008 sa má začať s výstavbou nového medzinárodného terminálu s kapacitou 10 miliónov cestujúcich ročne.
Terminály.
Terminál pre medzinárodné lety.
Terminál pre medzinárodné lety sa rozprestiera na ploche 20 000 m², z čoho 16 000 m² zaberá prízemné podlažie a 4 000 m² medziposchodie.
Terminál poskytuje:
Materiály.
Granit je používaný na vonkajšie fasády, dekoratívne hliníkové moduly sú použité na osvetľovacie zariadenia, reproduktory a ventiláciu na strope.
Operačný mód.
Medzinárodný terminál má 3 časti: dve na odlety, A a B, a jedna na prílety. Každá odletová časť má 11 check-in pultov a 4 brány; príletová sekcia má 12 pultov na pasovú kontrolu.
Galérie a nástupištia.
Galérie, spojené s transformátorom, VIP budovy a iné časti letiska sa nachádzajú 6 metrov pod zemou. Vnútorná nástupná štruktúra dlhá 200 m s plochou 3 000 m² sa nachádza na sever od budovy ako osamotená stojaca stavba so železnou konštrukciou na posilnených betónových stĺpoch. Táto plošinová štruktúra sa taktiež využíva ako prístrešok na recepcie pasažierov.
Elektronické systémy.
Elektronické systémy vrátane FIDS (systém o leteckých informáciách), CCTV (uzavretý televízny obvod), systém na kontrolu kartových prístupov, centrálne hodiny, verejná adresa a hudobné vysielanie, automatický zisťovač požiaru a systémy na ochranu zaparkovaných áut.
Požiarny systém.
Voda stlačená v požiarnom systéme je neustále pripravená na použitie cez požiarne skrine, inštalované na rôznych miestach budovy a plošinového poschodia a postrekovače umiestnené 2,8 metra pod zemou.
Batožinové systémy.
Funguje tu plne automatický batožinový dopravný pás schopný zvládnuť všetky procesy s batožinou 3,5 milióna pasažierov. Systém dopravného pásu má v sebe zabudované detekčné systémy na zistenie prítomnosti všetkých druhov výbušnín, prinesenými pasažiermi v batožine.
Dvere.
Nachádza sa tu 44 plne automatických fotobunkových dverí. Dvere otvorené von z budovy sú vybavené so vzduchovými ochranami s elektrickými žiaričmi ako prevencia proti zmenám vzduchu v interiéri budovy.
Domáci terminál.
Budova sa skaldá z časti na check-in procesy a batožinový servis a hál pre odlietajúcich a prilietajúcich pasažierov.
Domáci terminál poskytuje:
SunExpress

SunExpress (Güneş Ekspres Havacılık A.Ş.) sú aerolínie so sídlom v Antalyi v Turecku.
Spoločnosť vznikla v roku 1989. Polovičné podiely v nej majú letecké spoločnosti Turkish Airlines a Lufthansa.
Prevádzkuje pravidelné a charterové lety do rôznych destinácií v Európe, Ázii a severnej Afrike.
Destinácie.
Lety SunExpressu z jeho hlavnej základne, z Antalye (AYT) (leto 2009)
Lety SunExpressu z jeho druhej základne, z Izmiru (ADB) (leto 2009)
Lety SunExpressu z jeho novej základne z Istanbulu (SAW) (leto 2009)
Lety SunExpressu z Bodrumu (BJV) (leto 2009) 
Lety SunExpressu z Dalamanu (DLM) (leto 2009)
Lety SunExpressu z Bursy (YEI) (leto 2009)
Flotila.
Flotila SunExpressu pozostáva z nasledujúcich lietadiel (stav z februára 2016):
Väčšina lietadiel tejto spoločnosti sú novo objednané, čiže ich priemerný vek je okolo troch až piatich rokov. SunExpress si taktiež nedávno objednal 25 nových Boeing B737-MAX 10, ktoré by mali byť v prevádzke okolo roku 2019. Ďalšie lietadlá prevádzkuje nemecká dcérska spoločnosť SunExpress Deutschland spoločnosti SunExpress na základe vlastnej prevádzkovej licencie. To zahŕňa viacero Boeingov 737-800, rovnako ako Airbusov A330-200 pre Eurowings.
Silicikum

Silicikum alebo silický príkrov je tektonická jednotka Západných Karpát, skladajúca sa z viacerých príkrovových telies. Tvoria ho drienocký, muránsky, vernársky, stratenský, besnícky a silický príkrov s opátskou a radzimskou troskou, bodviansky príkrov v Aggteleckom krase a v pohorí Rudabánya v Maďarsku. Silicikum tvorí planiny Slovenského krasu (Muránska, Silická, Plešivecká) južne od gemerika a v Stratenskej hornatine (Slovenský raj) a pásme Galmusu.
Názory na jeho stavbu a vývoj nie sú jednotné. Podľa starších názorov spolu s hronikom tvorí časť vejára nasunutého na sever i juh z lubenícko-margecianskej línie po zrážke gemerika a veporika. V takom prípade by mohli byť jeho súčasťou aj ďalšie vyššie subtatranské príkrovy (strážovský a veternícky). Iné teórie naznačujú, že silicikum môže byť skĺznutou časťou gemerika. Podľa novších názorov pochádza z oblasti južne od gemerika, kde tvorilo šelf Meliatského oceánu a neskôr bolo pri jeho uzavretí presunuté na sever. Otázkou však zostáva či sa nachádzalo v južnej alebo severnej časti šelfu meliatika. Silicikum prekrýva príkrovy turnaika a meliatika.
Názvy "silicikum" i "silický príkrov" sú odvodené od Silickej planiny. Silický príkrov bol po prvýkrát definovaný roku 1973 v práci H. Kozura a R. Mocka. Termín silicikum zaviedol J. Mello. Pôvodne sa predpokladalo, že ide a autochtónne horniny gemerika.
Príkrovy silicika sú podobné juvavickým príkrovom Nördliche Kalkalpen.
Geologická stavba.
Spodnú časť silicika tvoria horniny predriftového štádia. Najspodnejšia je perkupská formácia. Tvoria ju pieskovce a evapority, ktoré sa usadzovali od vrchného permu po spodný trias. Z tohto obdobia je z oblasti východne od Telgártu známe rozsiahle teleso ryolitov, zrejme súvisiacich s rozsiahlejšou provinciou acídneho vulkanizmu známou aj z iných jednotiek Západných Karpát. Nadložné verfénske bridlice tvoria pestré súvrstvie ílovitých bridlíc, pieskovcov až slieňovcov. Príkrovy silicika boli odlepené práve na súvrstviach týchto bridličnatých hornín.
Najvýznamnejšia časť silicika je budovaná vápencami svojráznej fácie juhoalpského typu, usadzovali sa v štádiu karbonátovej platformy. V anise v strednom triase najprv tmavé gutensteinské vápence, následne sa od vrchného anisu až noriku usadili veľké hrúbky (až ) bielych organodetritických vápencov wettersteinskej fácie (tieto vápence majú rôzne regionálne názvy podľa Alpských oblastí ako steinalmské, wettersteinské schreyalmské, halstattské atď.). Všeobecne ide o triasové plytkovodné vápence s veľkým množstvom fosílií. V spodnej jure (lias) došlo v siliciku k hiátu v sedimentácii.
Vyššie sa nachádzajú, už len riedko zachované sedimenty, ktoré po hiáte prechádzajú do plytkovodných krinoidových vápencov. Po nich sedimentovali naopak hlbokovodné adnetské hľuznaté vápence, ílovité vápence tzv. fleckenmergel a rádiolarity. Súvislý sedimentárny záznam sa skončil plytkovodnými uloženinami vo vrchnej jure – oxforde. Mladšie horniny predstavovala už potektonická gosauská skupina. Tieto sedimenty vystupujú napr. pri Šumiaci, Dobšinskej ľadovej jaskyni a v doline Miglinc pri Drienovci.
Milo Ventimiglia

Milo Anthony Ventimiglia (* 8. júl 1977, Anaheim, Kalifornia) je americký filmový a televízny herec známy postavou Petra Petrelliho zo seriálu Hrdinovia. Prvýkrát si ho diváci všimli počas jeho trojročnej účasti na odovzdávaní cien Emmy, kde získal viacero ocenení seriál Gilmore Girls. Práve úloha rebelanta Jessa Mariana v tomto seriáli mu zaistila úspech. Hral taktiež v seriáli The Bedford Diaries od spoločnsoti Warner Brothers a v seriáli American Dreams od NBC. Medzi jeho najznámejšie filmové úlohy patrí postava Roberta Jr. vo filme Rocky Balboa, kde si zahral syna Sylvestera Stalloneho. Veľký zlom pre Ventimigliu nastal v roku 2006 keď prijal úlohu v seriáli Heroes od spoločnosti NBC. Najnovšie ho je vidieť v kinách s Markom Neveldinom a Brianom Taylorom v snímke Pathology, kde stvárňuje Dr. Teda Graya. Od 1. mája 2008 nakrúca tretiu sériu seriálu Heroes. 
Biografia.
Detstvo.
Milo Ventimiglia sa narodil v Anaheime, Kalifornia matke Carol a otcovi Peterovi. Jeho otec má sicílsky pôvod a matka má anglicke, írske, škótske a francúzske korene. Okrem toho má predkov i z indiánskych kmeňov, Čerokov a Čiernonožcov. Jeho priezvisko "Ventimiglia" je názov talianskeho mesta v regióne Ligúria a znamená "Dvadsať Míl". Narodil sa s mŕtvymi nervami v dolnej pere, čo spôsobuje jeho charakteristický "krivý" úsmev.
Andreas Thorkildsen

 
 
 
 
 
Andreas Thorkildsen (* 1. apríl 1982, Kristiansand) je nórsky atlét, venujúci sa hodu oštepom, v ktorom má osobný rekord 91,52 m. Tento výkon hodil 2. júna 2006 v Oslo.
Gift Leremi

Mpho "Gift" Leremi známy aj pod menom Gift Leremi (* 13. október 1984, Soweto – † 3. september 2007, Alberton) bol juhoafrický futbalový reprezentant vo futbale.
Zomrel 3. septembra 2007 po autonehode, keď sa vracal zo zápasu Afrického poháru konfederácií, ktorý sa hral v Kamerune. 
Únia futbalistov Juhoafrickej republiky ho označila za jedného z najlepších stredopoliarov krajiny.
Valaiský oceán

Valaiský oceán tiež Severný penninický oceán bol oceanický sedimentačný priestor, tvoriaci oblasť s oceánskou kôrou, nachádzajúcu sa v oblasti medzi Európskou platformou a časťami Iberskej mikroplatne, v oblasti Álp tvorenej Briançonnaiským mikrokontinentom. Patril do sústavy alpínskej západnej tethýdy.
Valaiský oceán je pomenovaný podľa švajčiarskeho kantónu Valais, kde boli jeho horniny po prvýkrát definované.
Tektonický vývoj.
Po rozpade Pangey v priebehu druhohôr došlo k postupnému vzďaľovaniu platní Južnej Ameriky, Eurázie a Severnej Ameriky. Rozpad kontinentálnej kôry a rifting však nie je proces, ktorý prebieha pozdĺž jasnej línie. Na južnom okraji Európskej platformy tvoriacej šelf Piemontského oceánu sa začala oddeľovať aj časť Iberskej mikroplatne. V západnej časti vznikajúceho riftu bola mikroplatňa oddelená v oblasti dnešného Biskajského zálivu, vo východnej časti sa medzi Briançonnaiskou eleváciou a Európskou platňou začal vytvárať Valaiský oceán. Ďalej na východ, na konci Briançonnaiskej elevácie sa oceán spájal s južnou vetvou penninika, ktorú tvoril Piemontsko-ligurský oceán.
Počas kriedy sa však osamostatnená Africká platňa začala pohybovať na severovýchod, pričom došlo ku kolízii s radom menších platní, ktoré sa nachádzali v jej predpolí. Valaiský oceán bol stlačený medzi Európsku platformu a Apulskú platňu a začal subdukovať. Spolu s ním došlo k subdukcii východného pásu Iberskej mikroplatne, tvoreného Briançonnaiským mikrokontinentom. Tento proces bol jednou z fáz vzniku Álp. V západnej časti nedošlo k subdukcii, pretože Iberská platňa sa voči približujúcim platniam pohybovala pozdĺž transformných zlomov, tieto pohyby mali za následok vznik Pyrenejí. Oceán celkom zanikol v priebehu terciéru.
Fragmenty valaiskej oceánskej kôry boli na niektorých miestach exhumované, dnes ich možno pozorovať ako ofiolity Alpského penninika.
Domobrana

Domobrana alebo milícia je druh pozemných síl, ktorý sa vytvára v čase brannej pohotovosti (resp. jej organizačné prvky sú vytvorené už v čase mieru a v čase brannej pohotovosti sa aktivizujú) za účelom výkonu širokej škály činností na teritóriu spravidla mimo priestoru činnosti poľných síl.
Úlohy domobrany možno rozdeliť do troch základných oblastí:
Domobrana v súčinnosti s políciou ochraňuje verejný poriadok na teritóriu štátu, podieľa sa na evakuácii civilistov a spoločne s civilnou ochranou vykonáva záchranné a vyslobodzovacie práce.
Dejiny.
V starogréckych mestských štátoch a v starovekom Ríme bola vojenská povinnosť základným občianskym právom apovinnosťou každého občana až do vzniku žoldnierskych vojsk. V Grécku to bola prakticky povinnosť až do 5. storočia pred Kr. (grécke štáty na Sicílii, v materskom Grécku až do obdobia vlády Alexandra Macedónskeho). V starovekom Ríme vytvoril žoldnierske vojsko z rímskych občanov až Gaius Marius v posledných rokoch 2. storočia pred Kr. (asi 104 pred Kr.), takže ostatní občania už túto povinnosť nemali.
V období raného stredoveku domobrana tvorila podstatnú, najmä defenzívnu zložku armád.
Špecializácia a profesionalizácia vojska však postupne bojovú hodnotu domobrany výrazne znížila. K nasadeniu jednotiek domobrany na frontoch sa bojujúce strany uchyľovali iba v kritických situáciách. Napr. Spojené kráľovstvo pripravovalo slabo vycvičené oddiely Home Guard pre prípadné vylodenie nacistov na britskej pevnine. V dôsledku nedostatočného výcviku a výzbroje jednotiek domobrany, však malo takéto nasadenie do bojov obvykle za následok ich ťažké straty. Napr. nasadenie vojsk sovietskej domobrany, resp. robotníckych milícií, po nacistickom vpáde alebo pri obrane veľkých miest (Leningrad, Moskva, Stalingrad), na nemeckej strane napr. jednotky Volkssturmu pri obrane Berlína.
Únia pre Stredomorie

Únia pre Stredomorie (fr. "Union pour la Méditerranée", staršie Stredozemná únia, fr. "Union méditerranéenne") je zoskupenie štátov Európskej únie a ostatných štátov pri Stredozemnom mori, ktoré bolo založené 13. júla 2008 francúzskym prezidentom Nicolasom Sarkozym. Pôvodne navrhoval nápad ako alternatívu k tureckému členstvu v Európskej únii, kde by Turecko tvorilo chrbticu novej Stredozemnej únie, ale z tejto predstavy sa upustilo v marci 2008. Po tom, ako bolo Turecku garantované, že tento projekt nebude alternatívou tureckého členstva v EÚ, Turecko prijalo pozvánku na spoluprácu.
Domobrana (rozlišovacia stránka)

Domobrana môže byť:
Plameň

Plameň môže byť:
Kosa

Kosa je poľnohospodársky nástroj slúžiaci na obojručné kosenie, žatie, sekanie alebo rezanie. Človek pracujúci s kosou je označovaný ako kosec.
Kovová dlhá čepeľ označovaná ako kosa je vyrobená z plechu a tvorí hlavnú časť celého nástroja. Zvykne byť asi 60 až 80 cm dlhá. Kosa je mierne ohnutá dovnútra, ku koncu sa zužujúca. Brúsi sa vždy na vnútornej strane oblúka. Rukovať kosy sa nazýva "kosisko". Býva do 170 cm dlhé a môže byť vybavené jedným alebo dvomi kolmými držadlami (tzv. "huček"). Kosisko môže byť drevené, kovové alebo z plastu. Kosa je ku kosisku väčšinou prichytená skrutkovým držiakom, ktorý sa nazýva "krk". Rovina čepele kosy a kosiska nie je rovnobežná, obidve časti zvierajú uhol okolo 22°. Pri správnom držaní nástroja je kosa takmer vodorovná so zemou. Pri kosení vykonáva kruhový pohyb a kosa sa kĺže takmer celou svojou plochou po svojej spodnej strane. Kosené rastliny tak skôr podrezáva, než priamo seká. Kosec musí držať kosu obidvoma rukami za kosisko alebo držadlo či držadlá a kruhovým pohybom celého tela a rúk postupne kosiť. Najlepšie sa kosia rastliny, ktoré nie sú zvädnuté ani poľahnuté, stoja priamo, preto sa ručnou kosou zvykne kosiť po daždi alebo za rannej či večernej rosy.
Na brúsenie kosy sa používa brúsny kameň, tzv. osla. K údržbe ostria kosy patrí pred ostrením naklepanie za studena. Naklepáva sa kladivom na malej kovovej podložke, ktorá sa nazýva babka. Zvuk pri naklepávaní kosy vzdialene pripomína drkotanie zubov v chlade. Kvôli tomu sa vžil slangový frazeologizmus „"klepať kosu"“, vyjadrujúci drkot zubov v dôsledku chladu, a od neho odvodený slangový termín „"kosa"“ pre chlad.
Kosa určená na žatie obilia je tiež vybavená rámom namontovaným na kosisku, ktorý zaisťuje padanie klasov do radov, čím sa znižujú straty vypadaných zŕn pri jednoduchšom viazaní obilných snopov.
Kosa v oblastiach strednej Európy vytlačila pri žatvách skôr používaný kosák, pretože je omnoho efektívnejšia. Zostala prakticky jediným nástrojom na žatie obilia až do začiatku 20. storočia. Dnes sa kosa používa len zriedkavo. Bola nahradená mechanickými zariadeniami, ako sú poľnohospodárska a domáca motorová kosačka, neskôr tiež obilné kombajny.
Kosa je často spojovaná s mýtmi. Mýtická postava Smrti zahalená v černej kapucni je najčastejšie zobrazovaná s kosou, čo má zrejme pôvod v kresťanskej tradícii, podľa ktorej je kosa interpretovaná ako nástroj na žatvu duší.
Kosa v minulosti niekedy slúžila ako jednoduchá, obvykle len provizórna sečná zbraň, ktorá bola k dispozícii širokým masám roľníkov. Zbrane tvarom veľmi podobné dnešným kosám sa používali už v staroveku. Známe sú napríklad bojové vozy, ozbrojené čepeľami kôs na kolesách, ktoré prerážali zostavami pechoty. Kosami a ďalšími jednoduchými zbraňami boli vybavené masy obyvateľstva počas sedliackych povstaní. Kosy tvorili tiež významnú časť zbroje husitskej pechoty. Jednotky tzv. kosinierov boli nasadené Poliakmi počas viacerých povstaní proti ruskej nadvláde.
Kosa (rozlišovacia stránka)

Kosa môže byť:
FC WIT Georgia

FC WIT Georgia je gruzínsky futbalový klub so sídlom v Tbilisi. Domáce zápasy hráva na štadióne Shevardeni Stadium s kapacitou 4 000 miest. Medzi najväčšie úspechy klubu patrí 1. miesto v gruzínskej lige v roku 2004.